Referat fra generalforsamling den 6. juli 2013

1. **Valg af dirigent og referent.**

John 107 valgt som dirigent og Ken 041 valgt som referent.

1. **Formandens beretning.**

## Medlemstilgangen har været dalende de sidste par år. Medlemsnumrene er nu nået langt over 500, men der er faldet mange fra. Det aktuelle tal for betalende medlemmer ca. 110 stykker.

### Bestyrelsens aktiviteter siden sidste GF:

**Planlægning af det kommende års aktiviteter**

Bestyrelsen satte vanen tro et opslag op på hjemmesiden i slutning af oktober måned med forhåbning om forslag til den kommende sæson, men ikke et eneste kom, udover Ken med sine arrangementer,

så kalenderen for denne sæson er bestyrelsens værk. Vi vil meget gerne have nogle flere input til hvad medlemmerne kunne tænke sig af aktiviteter.

**Regions kontakt personer i SHOC-DK.**

Bestyrelsen har nu fået finpudset rutinerne omkring regionskontakterne og modtagelse af nye medlemmer.

Alle kontaktpersonerne er mulige at finde på vor hjemmeside med beskrivelse af hvilken region de tilhører og kontakt info.

Ud over ovennævnte kontaktpersoner har vi også fået lavet et lille landkort, hvor man lidt bedre kan se andre medlemmers placering i forhold til én selv.

**Arbejdsbeskrivelse for bestyrelse.**

Bestyrelsen har i vinterens løb fået nedfældet hvilke arbejdsområder de enkelte poster i bestyrelsen har, dette skulle give større klarhed over hvad man har ansvar for, og samtidigt give interesserede overblik over hvad de eventuelt går ind til i bestyrelsesarbejdet.

**SHOCDK 15 års jubilæum**

1. Datoen for vort 15 års jubilæums træf er **7. – 10. juli 2016**.
2. Træfudvalget / bestyrelsen har lavet aftale med **Harte Fritidscenter** vedrørende afholdelse af vort 15 års jubilæum

Træfudvalg:

* Lars 354 & Rita 118 og Niels Jørgen 084 + formanden er medlemmer i dette udvalg og vi vil hermed opfordre andre til at melde sig på banen

 **Afholdte aktiviteter siden sidste GF:**

* Der var deltagelse i ESM i Holland sidste weekend i August 2012 med i alt 11 deltagere.
* 21. – 23. september havde Marianne 148 & Michael 186 arrangeret hyttetur på Fur. Det blev et rigtig godt arrangement med 16 deltagere. Der var arrangeret rundvisning på øen, og sidst men ikke mindst fik vi rundvisning og frokost på Fur Bryghus.
* 28-30. september var en gruppe shadowitter med Lennart 001 /Bendt 163 i spidsen til Æblemarked i Kivik Sverige.
* På foranledning af nogle indslag (5 medlemmer fra Sjælland) på hjemmesiden i løbet af foråret om afholdelse af skruekursus, blev der arrangeret et skruekursus i starten af november både i Næstved og Vejen. Begge 2 blev aflyst da der ikke var de minimum 5 tilmeldinger pr. sted.
* ”Vinterhihygge Træf” i starten marts måned på Langeland blev aflyst på grund af manglende tilmelding.
* 4. april 2013 - Førstehjælps kursus i Næstved – aflyst

* 4. maj havde Ken arrangeret sæsonstart i forbindelse med Åbent Hus arrangementet på NUCP i Næstved, men det måtte desværre aflyses, da skolen var ramt af den igangværende ”Lockout”. Bestyrelsen reserverede derfor 4 hytter på Touring Campen for dem som havde lyst til en anden måde at skubbe sæsonen i gang. Det blev til en rigtig hyggelig weekend med 12 deltagere, kanon godt vejr og en tur rundt i Mols Bjerge.
* Tøseturen blev rykket en uge, i henhold til den oprindelige dato bestyrelsen havde sat på kalenderen, efter ønske fra 3-4 mulige deltagere. Den blev derfor gennemført i weekenden 7.-9. juni, med 5 deltagere. Pigerne havde en rigtig god weekend på Touring Campen med både shopping i Ebeltoft og fællestur på programmet.

**Kommende aktiviteter:**

* I uge 31 afholder Henrik 009 Norges træf i sin have. Det har været annonceret på en tråd under den lukkede del af hjemmesiden. Som det ser ud pt. er omkring 18 deltagere i dette træf, og Henrik vil vise os rundt i området omkring Stavanger. Bl.a. Prekestolen og Lysefjorden, så det bliver en oplevelse.
* ESM i Holland 22. – 25. august i Walre i nærheden af Eindhoven.
	+ Igen i år vil der være Shadowitter som kører derned.
	+ Nogle kører via Rødby Puttgarten direkte til ESM på én dag og det samme med hjemturen.
	+ Andre tager den vestlige rute over to dage via. Vestkysten, Elben og Bremen med overnatning i nærheden af Osnabrück Det er en tur som har afgang fra Vejen onsdag og hjem igen over 2 dage med ankomst mandag. Hjemturen kan dog sagtens gøres på 1 dag.
* 28. – 29. september er der igen tur til æblemarkedet i Kivik, hvor Lennart sikkert igen fører an.

**Formandens beretning blev godkendt.**

1. **Fremlæggelse af regnskab til godkendelse.**

Lennart fremlagde regnskabet, som blev godkendt.

1. **Fastsættelse af kontingent for det næste år.**

Kontingentet fortsætter uændret.

1. **Indkomne forslag.**

Ken 41 foreslog, at bestyrelsen fremover konstituerer sig selv efter hver generalforsamling. Forslaget blev vedtaget.

1. **Valg af bestyrelse.**

Jan 034 blev genvalgt

Holger 064 blev genvalgt

Rita 118 blev valgt som suppleant

1. **Valg af revisor og revisorsuppleant.**

John 107 valgt som revisor

Niels Jørgen 084 valgt som revisorsuppleant.

1. **Eventuelt.**

Ingen indlæg